《云门自夷陵以诗相讯依韵答之》
清代·陶方琦

迩来风致日萧疏，还忆禾城判襼初。料理吴绵秋作客，消磨官烛夜仇书。

有时晒箧留花腊，何处看山假笋舆。欲拟荡云好胸次，恐余牢落总难如。

作者简介：（1845—1884）清浙江会稽人，字子珍。光绪二年进士，授编修，旋督学湖南。笃学好古，早年工骈文，后改治考證之学，对《淮南王书》用力尤勤。有《淮南许注异同诂》、《汉孳室文钞》、《玲青馆词》、《兰当馆词》等。